Microphysidae

Chinaola
 Ciorulla
 Loricula
 Mallochiola
 Myrmedobia

Microphysidae er en familie av insekter som tilhører tegene, en gruppe av nebbmunner. Disse små tegene er rovdyr som suger ut kroppsvæsker fra ulike smådyr. De ligner mest på nebbteger (Anthocoridae), men ser ut til å være nærmere beslektet med bladtegene (Miridae).

Gruppen omfatter ca. 30 kjente arter fordelt på fem slekter. Det er funnet 17 arter i Europa og fire i Norge. Alle beskrevne arter lever i Holarktis, men det er kjent en, til nå ubeskrevet, art fra Sør-Afrika.

Utseende 
Små (1 – 3 mm), gjerne brunlige teger. Særlig nymfene er påfallende pæreformede sett ovenfra. Hodet er lengre enn bredt, med små fasettøyne. Hos artene i den palearktiske sone er det stor forskjell mellom kjønnene: hannene er gjerne slanke og langvingede, hunnene trinne med reduserte vinger. De artene som lever i Nord-Amerika har mye mindre forskjeller mellom kjønnene.

Levevis 
Microphysidae finnes ofte på barken av trær, sørlig om den er kledt med lav og moser. De er rovdyr som lever av ulike små leddyr, for eksempel midd og spretthaler. De kan også finnes mellom løvstrø på bakken. Vanligvis finner man ikke kjønnene sammen, hanner og hunner har muligens noe forskjellig biologi.

Systematisk inndeling med norske arter 

 orden nebbmunner (Hemiptera)
 underorden teger (Heteroptera) 
 overfamilie Cimicomorpha
 familie Microphysidae
 Chinaola quercicola Blatchley, 1928 – østlige Nord-Amerika
 Ciorulla oculata Péricart, 1974 – Usbekistan
 slekten Loricula Curtis, 1833 (=Microphysa Westwood) - 12 arter, den palearktiske sone
 Loricula basalis (Reuter, 1909)
 Loricula bedeli (Montandon, 1887)
 Loricula bipunctata (Perris, 1857)
 Loricula elegantula (Bärensprung, 1858) – finnes i Norge
 Loricula freyi (Lindberg, 1932)
 Loricula issykalensis Rosenzweig, 1995
 Loricula kerzhneri Péricart, 1969
 Loricula lundbladi (China, 1938)
 Loricula meinanderi Péricart, 1972
 Loricula nigritula (Puton, 1881)
 Loricula pilosella Miyamoto, 1965
 Loricula pselaphiformis Curtis, 1833 – finnes i Norge
 Loricula ruficeps (Reuter, 1884)
 Loricula rufoscutellata (Bärensprung, 1857)
 Loricula stenocephala Ribes, 1985 
 Mallochiola gagates (McAtee & Malloch, 1924) – østlige Nord-Amerika og Mexico
 slekten Myrmedobia Bärensprung, 1857 – 8 arter, den palearktiske sone
 Myrmedobia angusticollis Reuter, 1884
 Myrmedobia asiatica Péricart, 1969
 Myrmedobia blascoi Ribes & Péricart, 1996
 Myrmedobia coleoptrata (Fallén, 1807) – finnes i Norge
 Myrmedobia distinguenda Reuter, 1884
 Myrmedobia exilis (Fallén, 1807) – finnes i Norge
 Myrmedobia hispanica Péricart, 1972
 Myrmedobia inconspicua (Douglas & Scott, 1871)
 Myrmedobia jakovlevi Péricart, 1969
 Myrmedobia longiceps Vinokurov, 1995
 Myrmedobia pubescens Reuter, 1884

Kilder 
 Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
 Fauna Europaea Web Service (2004) Fauna Europaea version 1.1,  www.faunaeur.org – utbredelsesdatabase for europeiske dyr.
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Schuh, R.T. og Slater, J.A. (1995) True Bugs of the World. Family Microphysidae.

Eksterne lenker 
 
 Norsk Entomologisk forening – for deg som vil lære mer om insekter.
 Bilde av Loricula pselaphiformis: 

Teger